# Tuomas-vastuuryhmä, Aleksanterin kirkon krypta ti 26.4. klo 17-19.30

Paikalla: Meri Ala-Kokko (pj.), Kirsti Ahonen, Hannu Hahto (siht.), Kaija Jääskeläinen, Anne Karhola, Päivi Mäki-Jokela, Sari Papunen (poistui klo 19.20), Jouni Siirtola (saapui klo 18.20), Anne Vehmas ja Mikko Wirtanen.

1. Tarjoilut

2. Lyhyt kuulumiskierros

* Aloitettiin kuulumiskierroksella klo 17.13, jokainen kertoi lyhyesti pääsiäisestään.

3. Hartaus

* Anne K. piti alkuhartauden Owe Wikströmin kirjan "Läsnäolon taito" pohjalta, jossa hän puhuu mm. hitauden kulttuurista. Sana kulttuuri merkitsee viljelyä. Hitauden kulttuuri voisi merkitä sitä, että emme yritä tehdä asioita niin nopeasti ja täyttää aikaamme koko ajan. Ihmisellä on oltava myös taukoja. Ajan puute on myytti ja johtuu liiasta tekemisestä, mitä ulkopuolinen maailma antaa ymmärtää, että pitäisi tehdä. On hyvä päästä eroon alituisesta arjen kohinasta ja hiljentyä hetkeksi niin että ei tee mitään, aluksi vain vaikka minuutiksi tai pariksi. "Olen tässä ja maailma kohisee ulkopuolella." Myös kiireisenä hetkenä voi olla syytä rauhoittua hetkeksi, eikä maailma välttämättä kaadukaan. Kristinuskon historiassa on harjoitettu paljon hengellisiä harjoituksia. Hiljaisuus ei ole vain äänen poissaoloa, vaan jonkin läsnäoloa. Anne luki lopuksi Franciscus Assisilaisen tunnetun rukouksen.

4. Tiimien kuulumiset

* *Näkytiimi*: Aika moni vastuuryhmäläisistä oli 9.4. tuomaspäivässä, ainakin osan päivästä. Kyseltiin paikalla olleiden kokemuksia päivästä. Terhi Paanasen tyylistä, joka antoi tilaa osallistujille, pidettiin. Hyviä juttuja, mutta asioita jäi ehkä vähän myös ilmaan. Maaliskuun tuomaspäivän tuloksia ei ole myöskään vielä käyty läpi. Molempien päivien anteja täytyy vielä jalostaa. Ostarimessun idea jäi mieleen. Tuomasmessu voisi myös kiertää joissain muissa kirkoissa. Kun Aleksanterin kirkko menee remonttiin, näin täytyy varmaan tehdäkin. Näkytiimi miettii tulevassa kokouksessaan päivien antia.
* *Isännät ja kirkkosaliemännät*: Aarne Plukka ei päässyt paikalle, mutta hän laittoi messuisäntien tilanteesta viestiä etukäteen vastuuryhmälle. Tällä hetkellä on vain kolme aktiivista isäntää. Isännät ja kirkkosaliemännät voisivat miettiä tilannetta yhdessä ja ehkä yhdistyä ja ottaa sukupuolineutraalin nimen käyttöön. Tämän kokouksen jälkeisenä päivänä oli tulossa kirkkosaliemäntien kokous. Pidetty nimiehdotus oli tuomassuntio.
* *Musiikkitiimi*: Timo Saarinen etsii edelleenkin Tapahtumien yön messuun artistia. Antti Järvelä olisi halukas kokoamaan messun. Voidaan myös miettiä, onko Tuomasmessun tehtävänä järjestää Tapahtumien yön messu. Messu on kuitenkin Tuomasmessun kaavalla pääosin tehty, tosin karsitusti. Anne K. voi toimia tukihenkilönä. Tapahtumien yön messulla on ollut rooli myös sisäänheittäjänä, joka voisi saada ulkopuolisia tulemaan Tuomasmessuun muutenkin. Kesäkuun messuun rakennetaan uudet alttarit, jotka voi pitää elokuun alun messuun, mutta muutaman voi uusia.
* Timo on kartoittanut joitain ulkopuolisia musiikkiryhmiä ensi vuodeksi. Toivottiin, että päivämääriä ei vielä sovittaisi etukäteen, kokoajankin toiveet musiikista pitäisi ottaa huomioon. Päätettiin, että pääsiäisen ja adventin messuissa olisi oma tuomaskuoro ja -orkesteri. Mikko korosti, että Tuomasmessussa pitää olla tuomasmusiikkia. Olennaista ei ole laulut, vaan miten ne esitetään ja sovitetaan. Olisi hyvä, että pääosin laulut olisivat tuttuja, aina voi olla jokunen vähemmän tuttu laulu.
* *Yhteisötiimi*: Rytmejä ja rukousta on ollut tänä keväänä kerran 18.3, jolloin paikalla oli 3 henkilöä, seuraava kerta on toukokuussa.
* *Rekisteriryhmä*: Nykyisessä tuomasrekisterissä on jäljellä enää vain 367 henkilöä, ei-aktiiviset on poistettu. Tuomasyhteisö on sovittu pilotiksi Vapaaehtoispankkiin, mutta ei voida ottaa sinne vielä. Pidetään rekisteriasioista yksi ilta Teamsissa. Kutsu lähetetään tuomaille, mielellään vastuuryhmäläisiä mukaan.

5. Menneet messut ja tulevat messut sekä vuosikello

* Vastuuryhmän viime kokouksen jälkeen on ollut kaksi Tuomasmessua. Lattarimessun striimaus 27.3. epäonnistui osin. Saarna oli turhan pitkä (lähemmäs puoli tuntia). Tykättiin kun oli lattarihenkistä musiikkia ja tanssiakin. Kolehtia kertyi 1421 €.
* Pääsiäismessun 18.4. saarna oli napakka. Monta ensikertalaista oli vastuutehtävissä. Messun suunnittelukokoukset olivat antoisia. Kestosta tuli kritiikkiä (melkein kaksi tuntia). Alttarit oli rakennettu pääsiäislauantaina. Lastenalttari oli Ukraina-aiheinen. Antti kuvasi kaikki alttarit, mutta kuvia ei saatu Kaijan PowerPoint-esitykseen. Musiikkiryhmän harjoittelu jäi liian myöhäiseksi. Mikkejä testataan klo 16, sen jälkeen miksaajalla on ruokatauko ja 16.30 alkaa rukoushetki ennen messua.
* Katsottiin messun vuosikelloa. Seuraava messu on 15.5., kokoajina Kirsti Marttala ja Riitta Paajanen, liturgina Juha Itkonen, tukihenkilönä Tiina Eskelinen. Riitta Paajanen saarnaa. Vanhat rukousalttarit puretaan ja uudet rakennetaan messupäivänä.
* Kesäkuun messussa on viisi ehtoollisenjakoparia, viides on saarnatuolin puolella edessä.
* Syksyn ensimmäinen tuomasilta on 26.9., Annukka Laine alustaa kuvataiteesta. Lokakuussa aiheena on musiikki ja marraskuussa runous. Alustavasti on mietitty myös kevättä 2023. Tuomasmessun historiasta puhuisi Timo Takala, liturgiasta Mikko W., rukousalttareista Valma Mononen ja musiikista Timo Saarinen. Tuomasmessun teologiasta toivottiin kuultavan. Näkytiimille saa ehdottaa ulkopuolisia vierailijoita. Esim. rukousalttarien merkitys ei välttämättä avaudu uusille kävijöille. Raamatun opetusta kaipaaville esim. Jussi Mäkinen olisi hyvä opettaja.
* Suunnitteluryhmä voi miettiä vastuuryhmän vetäytymispäivää alkusyksystä.

6. Safka-aid tapahtuma syksyllä

* Safka-aidin kohtalo vaati päätöksen. Sitä ei järjestetä seurakuntien puolesta, vaan yhdytään Arttelin tapahtumaan. Sari ehdotti, että ruoanjaon voisi ottaa adventtimessun yhteyteen. Kolehdin voisi kerätä jo Tapahtumien yössä, ja tuloilla voisi ostaa jaettavan. Rahaa on yleensä kertynyt noin 2500 €. Kaupunki järjestää kesällä puistoruokailuja, joihin on myös seurakuntia kutsuttu mukaan. Voidaan kerätä rahaa elokuussa syyslomalle ja adventtina jouluksi.

7. Kirkon juhlat toukokuussa 2023

* On toivottu, että voitaisiin pitää perjantaina 26.5. illalla Tuomasmessu. Nyt on messupäiväksi varattuna helatorstai 18.5., mutta messu voidaan siirtää juhlien perjantai-iltaan, jos ei ole muuta ohjelmaa. Viikonlopun aikana, lähinnä lauantaina voitaisiin esitellä erilaisia hartauselämän muotoja, esim. hiljainen huone Aleksanterin kirkon yläkerran kappeliin. Voidaan koristella kirkkoa juhlia varten.

8. Tiedoksi: Talousasiat

* Ei käsitelty kokouksessa, talouslukuja on laitettu ennen kokousta tiedoksi vastuuryhmälle.

9. Tiedoksi: Kahvittaja/teejatkojen hoitaja

* Uutta henkilöä ei ole saatu vastausta tähän, kevät mennään entisellään.

10. Tiedoksi: Diakoniatiimin elvytys

* Siirretään seuraavaan kokoukseen. Kaija Jerkku oli kannattanut ryhmän perustamista. Diakoniatyöntekijä voisi olla yhdyshenkilönä.

11. Tuomasväen kokous 1.6. 2022

* Suunnitteluryhmä valmistelee tulevaa budjettia, kokousta ja toimintaohjeen päivittämistä 14.5. klo 10-13.

12. Muut asiat

* Ehtoollisleipää voivat jakaa muutkin kuin papit, eli maallikkokin. Jakopareja voisi olla viisi tai kuusikin. Kuusi paria oli normikäytäntö ennen koronaa. Etuosan ristikäytäville pitäisi mennä keskikäytävää pitkin, ei sivuilta.
* Toukokuun messussa ei ole vielä palveluryhmän vetäjää.
* Tuomasmessun verkkosivuilla on vielä aiemmat koronaohjeet. Suositellaan maskeja enää vain ruuhkaisissa tilanteissa riskiryhmään kuuluville.
* Jos joku haluaa tulla jakamaan ehtoollista, voi tulla pitkin vuotta, mutta asia menee kirkkoherran, tuomaspapin ja vastuuryhmän kautta. Jos ei ole koskaan jakanut ehtoollista, täytyy kouluttaa. Rukouspalveluunkin pitäisi olla koulutusta.
* Komeronhoitajien ryhmä on kokoontunut pääsiäismessun jälkeen, päivitetään Tuomasmessun käsikirjaa omalta osin, kesäkuussa siivotaan komeroita.
* Kaija on lähettänyt päivityspyyntöjä käsikirjasta eri henkilöille.
* Anne K. pyysi lisäämään tiedon, että uusi tuomastili on perustettu.

13. Seuraava vastuuryhmän kokous

* Pidetään 19.5. klo 17. Kalle voisi järjestää tarjoilun jos hänelle sopii (ei ollut tässä kokouksessa paikalla), Kaija pitää alkuhartauden.

Puheenjohtaja Meri päätti kokouksen klo 19.31.